**«Виртуален форум за образование и професионална реализация**» **2021**

[Френският институт в България](http://institutfrancais.bg/) и [Агенция Campus France Париж](https://www.campusfrance.org/fr) имат удоволствието да Ви поканят да участвате на 19 ноември 2021 във « Виртуалния форум за образование и професионална реализация**»**.

Събитието е част от глобалната политика за популяризиране на френското висше образование и на франкофонските програми в България, провеждана от дълги години от Френския институт в България и насочена към студентите и университетските партньори.

Франция е четвърта страна в света по прием на чуждестранни студенти и седма по прием на български студенти. В системата на френското висше образование са обхванати 60 университета, над 270 висши инженерни училища, 300 висши училища по търговия и мениджмънт, 100 държавни висши училища по изкуства, 22 училища по архитектура и повече от 3000 специализирани висши училища и институти.

В 5 български университета се предлагат 10 франкофонски програми в областите: електроинженерство и информатика, химично и биохимично инженерство, международна логистика и транспорт, икономика и стопанско управление, политически науки, европейско право, приложни чужди езици за администрация и управление, технологии на писмения и устния превод, франкофония, многоезичие и междукултурна медиация.

С участието на предприятия, установили се на българския пазар*,* тази проява има за цел също така да засили диалога между университети и предприятия, за да имат възможност студентите да се обучават по програми, адаптирани към пазара на труда, а дипломираните млади специалисти да намерят подходящата работа.

**Очаквана посетители, франкофони и нефранкофони :**

* ученици, които се интересуват от френското висше образование
* студенти, желаещи да се обучават във Франция или във франкофонските програми в България
* студенти, които търсят професионален стаж
* дипломирани специалисти, търсещи работа

**Предлагат се 3 секции :**

* Секция ***« Учебни заведения* »,** където представители на френски висшщи учебни заведения, както и на франкофонските програми в България, ще информират за предлаганите учебни програми за университетската 2022/2023 година и свързаните с тях възможности за професионална реализация.
* Секция ***« Предприятия »,*** където представители на предприятия в България ще се срещнат в индивидуални интервюта със студенти и дипломирани специалисти, за да им изяснят спецификата на стажовете и на работните места, които предлагат.
* Секция ***« Уебинари »,*** където университетски преподаватели и професионалисти ще изнесат конференции по въпроси свързани с обучението във висши учебни заведения, както и с търсене на стаж или работа.

За да участвате във Форума регистрацията е задължителна, както и предварително насрочване на срещи с представителите на избраните от вас учебни заведения и/или предприятия.

Сайтът <http://bg.studyinfrancevirtualfairbalkans.com> ви позволява записване онлайн и изготвяне на индивидуален график на срещи с представители на учебните заведения и на предприятията както и за участие в уебинарите.

Очакваме Ви!